LidanRubinov/Halacha-QA huggingface dataset:
שאלה: דיבור בפלאפון לאשה: האם מותר וראוי לאשה או נערה לדבר בטלפון סלולרי ברחוב? ומה הדין לגבי נהיגה ברכב?
תשובה: אין מניעה שאשה תנהג ברכב ואין גם סיבה שאשה תמנע מדיבור בפלאפון. אכן כל אדם צריך להתנהג בצניעות ולאשה הצניעות הולמת במיוחד. ולכן כל מה שעושים צריך לעשות בצניעות אך איני מוצא סיבה שאשה תמנע בגלל זה מלנהוג ברכב או לדבר בפלאפון ברחוב. תשובת הרב יעקב אריאל
שאלה: הלכות אבלות: אמי נפטרה לפני כמה חודשים ורציתי לשאול כמה דברים: 1. הבנתי מהתשובות באתר שאפשר לשמוע מוסיקה שאינה משמחת?!? אני מקפידה בכלל לא לשמוע מוסיקה וגם לא נעימות. אם אפשר לקבל קצת יותר הסבר בעניין, אודה מאוד. 2. אפשר לחדש מכשירי חשמל? (מערכת קולנוע ביתית שקיבלתי) או שצריך לחכות לתום השנה? 3. מה לגבי מסעדה ובית קפה? אם אפשר לפרסם שם של ספר שעוסק בהלכות אבלות של י"ב חודש.
תשובה: 1. מוסיקה עצובה מותר לשמוע וכן מוסיקה רצינית. 2. אסור לחדש בגדים, כלים אינם בכלל זה. 3. מותר לסעוד במסעדה ובבית קפה. אסור לסעוד בחבורה.
שאלה: מזוזה בקראוון : האם בקרוון המשמש כמשרד ארעי באתר בניה למשך כ 8 חודשים יש חובת מזוזה?
תשובה: כן.
שאלה: שונא מתנות יחיה?: צדיקים ואנשי מעשה אסור להם לקבל מתנה.מה הכוונה?הבנתי שבעיקרון מתנות שניתנות לאות הוקרה וכבוד וחיבה בין אנשים אין בזה בעיה וזה מרבה רעות ואחווה בישראל. איזה מתנה מתכוונים ח שצריך להמנע מלקבלה, ונסמכים על הפסוק שונא מתנות יחיה?
תשובה: יש להבין את הכוונה של הפסוק "שונא מתנות יחיה" שאדם צריך לשאוף להיות שמח בחלקו ולא להיות תלוי בטובות של אחרים. כי מי שתלוי באחרים חייו אינם חיים עצמאיים, הוא אינו חופשי בחלטותיו כי הוא מעוניין שיתנו לו מתנות, ועל כן הוא מתאים את התנהגותו לפי המיטיבים איתו. ומי ששונא מתנות הוא יחיה הוא את חייו האמיתיים. אכן מתנות סימליות של הבעת חיבה אין בהם אותה התלות. ואם אדם מקבל מתנה כדי לשמח את הנותן ולא מפני שהוא זקוק למתנה אזי המקבל בעצם הנותן לתת מתנה מותר.
שאלה: אפשר לבקש מאברך להיות אצלו בשבת?: האם אפשר לבקש מאברך שאני קצת מכיר אותו לבקש להתארח אצלו לשבת כדי לראות איך זה בבית חרדי? אני לא יודע אם זה יהיה נוח לו ולמשפחתו ואולי אז לא יהיה נעים לו מה להגיד, האם אפשר לבקש?ואם כן, אז כיצד?
תשובה: אתה יכול לשאול אותו באופן כללי אם הוא מכיר אברך שרגיל להזמין אורחים הרוצים להכיר את הווי החיים בבית חרדי.
שאלה: צניעות בנות למען עם ישראל: אני מאוד מתלבטת האם לחלק סרטים כתומים בצמתים, למען עם ישראל, האם זה צנוע לבנות. מפני שכאשר אנו עומדות וכל העובר ושב רואה אותנו. וגם כאשר אני קושרת את הסרט למכונית- אני מרגישה שבוחנים אותי.
תשובה: מבחינת הצניעות אין בזה בעיה, מפני שאת לבושה בצניעות. וכי מפני שאנשים מסתכלים עליך, למרות שאת לבושה בצניעות, לא תלכי ברחוב? ובנוסף, הרי את עוסקת במצוה. נראה לי שאין בזה בעיה, אלא אם-כן את רוצה לנהוג בעצמך מידת חסידות.
שאלה: ג ל בשבת: אני משתמש בג ל לשם הדבקת הפאות אל מאחורי האוזן כדי שלא יתנפנפו. הכמות היא כגודל אפונה, ואני מורח קצת על האוזן וקצת על השער וככה זה נותר יציב. האם מותר להשתמש בג ל או שיש בעיה של ממרח? בנוסף, נראה שלפי ההיתר של המג"א בסימן שט"ז גבי רוק, שאין ממרח אא"כ נוצרת שכבה ולא נבלעת, וכאן זה מעצב בתוך השער ולא ניתן לאבחנה כשכבה, ולכאורה הדבר יהי מותר?
תשובה: נראה לי שזה אסור מפני שזה ממש ממרח. ומה שכתב המג"א, זה דוקא כאשר מורחים משהו על העור והוא נספג לתוך העור, מה שלא קורה במריחת ג'ל בשיער. בנוסף, לא פוסקים את דברי המג"א, אלא אם-כן מדובר בחולה שאין בו סכנה.
שאלה: אם מותר להישבע?: אם מותר להישבע בשם ה? ואם לא - מותר סתם להישבע?
תשובה: אסור להישבע סתם בשם ה' שנאמר: לא תשא את שם ה', אמנם מדובר על שבועת שקר בפס', אבל הרמב"ן אומר "ועל דרך הפשט יאסור עוד שלא ישא על שפתיו השם הנכבד על חנם", ועוד נאמר במסכת תמורה דף ג': שזה נקרא בלשון חכמים מוציא שם שמים לבטלה. סתם להישבע יש בעיה מצד נדר, שהרי למדונו ח לומר על דברים "בלי נדר" שאם ח"ו לא נוכל לקיים את הדברים לא נחטא בזה, וכן בצבא נהגו החיילים לא להישבע אלא להצהיר. הרב יאיר פרייליך.
שאלה: למה "בדברו" ולא "בדברך"?: למה לא אומרים ברוך אתה.שהכל נהיה בדברך, ולמה אומרים "בדברו" אם מדברים עכשיו על ה?
תשובה: בספר נפש החיים שער ב' פרק ג' מסביר שמתחילים ברוך אתה לשון נוכח, ומסיימים אשר קדשנו וציונו לשון נסתר שבתחילה מדברים מצד התחברות השם לעולמות, ואחר כך לשון נסתר שזה מצד עצמותו שאין לנו השגה בזה (וכן מסביר בתחילת ספר צדקת הצדיק). הרב אברהם פרל.
שאלה: ייחוד עם בן דוד: סבתא שלי טסה לחו"ל, ובקשה שאשאר להיות עם סבא שלי. אך אנו זקוקים לבן- מכיוון שסבי מבוגר בן 83 ב"ה, וצריך עזרה, וחשבנו שבן דוד שלי יבוא בכדי לישון בלילה ליד סבי. האם יש בעיה שנישן יחד באותו הבית, כאשר נמצאים בו סבי, בן דודי ואני?
תשובה: אכן יש בעיה להימצא בדירה אחת עם בן הדוד.
שאלה: הלימוד הטוב ביותר לחולה: מהו הלימוד הטוב ביותר לרפואת חולה: תהילים, גמרא משנה?
תשובה: הטוב ביותר זו התפילה, אחר כך לימוד תורה, ואחר כך אמירת תהילים.
שאלה: בקשות בשבת: עיינתי בשאלה שנשאלה לגבי בקשות בשבת ולפי הבנתי הדבר אסור. אם כן, מדוע ישנן בקשות בתפילות השונות שבשבת? ".שבענו מטובך וכו "
תשובה: הבקשות בשבת הן כלליות, ונובעות מתוך עיקר התפילה המדברת על רוממות השבת. בקשת "שבענו מטובך" היא בקשה על הרוחניות שבשבת. לעומת תפילת שבת, תפילת יום חול היא ברובה בקשות פרטיות שונות.
שאלה: שאלה על בשר וחלב: השתמשתי במזלג חלבי להוציא בורקס חלבי מטוסטר חם. לאחר שהמזלג התקרר אך לא נוקה, הוצאתי באמצעותו רסק עגבניות קר מקופסה. השאלה: האם מותר להשתמש ברסק מקופסה זו לאכילה עם בשר ממש?
תשובה: אסור כיון שלא נוקה. הרב אברהם פרל.
שאלה: ספרי אמונה בסיסיים: אולי יש המלצות על ספרים שיסבירו את משמעות קיומנו כי אין לי יותר מידי, לא מושג ולא הבנה. לעומת זאת יש לי רצון עז להבין כי זה חשוב לי. הנפש מתחילה להיות לא שקטה ומוחי מתעסק בשאלות כפירה שגורמים לי לתהות לגביי המשך דרך חיי.
תשובה: : אני ממליץ לך ללמוד ספר דרך ה' שכתב אותו הרמח"ל. עוד הייתי ממליץ לך ללמוד את הפרקים הראשונים בספר תפארת ישראל למהר"ל מפראג. בספרים שנכתבו בדורנו יש ספרים רבים. יתכן שמתאים לך הספרים של הרב הס. בהצלחה.
שאלה: דמי תיווך: יש לי חבר שהינו מתווך דירות והוא ביקש לברר את ההלכה הנ"ל וכדלהלן: כשהלקוח פונה הוא מחתים אותו על מסמך בו מתחייב הקונה לא לבצע את העסקה הנ"ל שלא באמצעותו. לאחר מכן הוא תולה שלט על הדירה. א. אם עובר אורח עובר רואה את השלט וסוגר עסקה עם הבעלים שלא באמצעות המתווך האם המתווך רשאי לתבוע אותו (למרות שהוא לא חתם על שום הסכם עם המתווך) ב. לחילופין, האם המתווך רשאי לתבוע את בעל הדירה גם על סכום הכסף שהיה יכול לקבל מהצד השני בגין אותה עסקה (כרגע הצד השני הוא אותו עובר אורח ולא אזרח שפנה למתווך) ג. האם יש הבדל אם מדובר במכירה או שכירות (סכומי העמלה שונים)
תשובה: ראשית יש להקדים שמתווך שגרם והביא לעיסקה (קניה מכירה שכירות) שיצאה לפועל, רשאי לתבוע דמי תיווך לפי המקובל בשוק. אלא שיש מדרגות שונות בטירחא שטרח כדי להוציא את העיסקא לפועל. ולפי הטירחא שטרח זכאי לת גם אם לא קיבל התחייבות מהצדדים ששילמו לו אם יוציא את העיסקא לפועל. לכן התשובה כדלהלן: א. רשאי לתובעו כגורם בעובדה שבאמצעותו ידע שהדירה עומדת למכירה או להשכרה. ב. אינו רשאי לתבוע מבעל הדירה את סכום הכסף שצריך לקבל מהצד השני. ג. הכל לפי מחיר השוק או אם היתה התחייבות מפורשת אחרת. הרב חיים כץ.
שאלה: הצטרפות אשה לשרות הבטחון: האם מותר לבת ישראל להצטרף לשורות הביטחון כלומא לעסוק בטכנולוגיה וכד? לא בשורות צה"ל אלא בדרות גבוהות מאלו. כמובן בהתחשב בעובדה של גדרי צניעות.
תשובה: לא ממולץ להיות במקום שבו יש קושי רב לשמור על גדרי הצניעות מבחינת האוירה של הצוות. זה אמור גם במקום אזרחי וגם במקום צבאי.
שאלה: האם בילד מאומץ מקיימים "פרו ורבו"?: כמיהתם הטבעית של כל זוג שזה עתה נישא, היא - להיפקד בעזרתו יתברך, לגדל דור ישרים יבורך ולקיים את מצוות העיקר "פרו ורבו" דא עקא, שמסיבות רפואיות, פעמים כאלו שנכפים על האישה, ופעמים בשל בעיות רפואיות שפוקדות את הגבר, אין הם יכולים לזכות בזכות ההורות על דרך הטבע, שעליה כבר נאמר כי היא ביסוד-כל-היסודות, בתשתית-כל-התשתיות, היא קיומו של המין האנושי, היא שאיפתו של האדם, בוודאי שאיפתה של אישה מציאות זו של זוגות חשוכי ילדים, קשה היא מנשוא. חלק מהזוגות מקבלים בכניעה את שנכפה עליהם וממשיכים בשגרת חייהם החלק האחר שאינו מצליח להתמודד אל מול גזירת השמיים, פעמים אף נפרד בשל המתיחות והקושי של השלכות הגורל והחלק האחר של הזוגות, ניחנים בנחישות ובתקווה משותפת ובאמונה גדולה בעזרתו יתברך, ואינם מניחים לשום אבן נגף לחבל ולפגוע בזוגיותם. דא עקא, שמעל ראשם של אלו האחרונים, מרחפת סוגייה הלכתית חד משמעית, המדירה שינה מעיניהם. הכוונה היא לתקנת חכמים במשנה ביבמות פרק ו (בבלי סד ע"א) הקובעת כי: "נשא אישה ושהה עמה עשר שנים ולא ילדה אינו רשאי לבטל, גרשה מותרת להינשא לאחר". השאלה, הינה - האם בחלל החברתי הקיים כיום, פתרון האימוץ לזוגות חשוכי ילדים (אשר מנסים מזה עשר שנים ויותר, ללדת ילדים, ולא עולה בידם) יכול לשמש כפרי תחליף הלכתי הולם, להורות טבעית, הנבצרת מזוגות אלו, ובכך הרי שיהיה בו כדי פתרון אף בהתמודדות אל מול הנאמר לעיל, במסכת יבמות. האם זוג חשוך ילדים, יוכל להיתלות באימוץ ילד, כפתרון הלכתי הולם, להגשמתה המלאכותית של מצוות "פרו ורבו", ובכך הרי שייחשב להם (לזוג) כאילו גידלוהו משכבר הימים. עובדה היא, כי הורים מאמצים רבים, מעידים, כי הענקת חום ואהבה לילד גם אם לא הם ילדו בעצמם, הינה הורות לכל דבר ועניין, ותוך זמן קצר מאוד, הם שוכחים, שלא הם ילדו אותו. ובהקדמה לתוספתא ביבמות כותב החזון יחזקאל: "גם אלה אשר הבורא מנע מהם פרי בטן, לא נמנעו מהם ערכי הרוח שיש בחיים משותפים של איש ואישה בקיומו של עולם. "כל המלמד את בן חברו תורה כאלו ילדו" ו"כל המגדל יתום בתוך ביתו (בביתו דווקא, שמקיים בו "עמלנו אלו הבנים" בגופו, ולא בבית אחר בממונו) כאילו ילדו". יש שווי המשקל בצער של גידול יתום בתוך ביתו, כנגד צער הריון ומכאובי הלידה. שקולים הם רחמי איש חסד כרחם אב על בנים על זרע לא לו, ורחמי אישה רחמנייה שהעמיסה על זרועותיה ילד זר כגמול עלי אמו". ועוד, שהרי אותם זוגות, דבוקים הם בקשרי אהבה עזים וחזקים ונחשבים הם כאמור, בבחינת "ודבק באשתו והיו לבשר אחד" (בראשית ב כד ) וכיצד כעת משנכפה על הזוג גזירה שאינה אשם תורם של מי מהם, ייפרדו אלו, וימוססו את רקמת האחדות והמשפחה שאליה הם עורגים?!
תשובה: בן מאומץ אינו בן טבעי ואין יוצאים בו ידי חובה מה גם שאביו הביולוגי מקיים בו מצות פו"ר, וא"א שגם המאמץ יקיים בו את המצוה. אם הקשר בין בני הזוג טוב ואינם רוצים להיפרד אינם חייבים להתגרש (פ"ת אה"ע קנד) האימוץ במקרה זה מסייע לזוגיות ביניהם ויש מצוה לגדל ילד כזה לתורה ולמצוות, שהרי אלמלא האימוץ בודאי לא היה זוכה לחינוך ראוי.
שאלה: תחתית מתחת לחצאית: האם זוהי הלכה מפורשת שיש לשים תחתית מתחת לחצאית (לא עבה במיוחד אך גם לא דקה) או שזו חומרא?
תשובה: לא שמעתי על חומרא כזאת, והדבר תלוי כמובן בעובי הבגד העליון. כמו-כן, ברור שפעם לא התלבשו באותם פרטי לבוש כמו בזמננו.
שאלה: ברכות יום השישי: אני מתחזקת לבד בבית שומרת שבת מדליקה נרות ומשתדלת גם להתפלל כפי יכולתי. את ברכות השחר אני אומרת בכל בוקר. ביום שישי אני מדליקה נרות שבת אחר-כך קוראת את הברכות מתוך הספר של תפילות חנה, ברכות לשבת, ברכות על הילדים (הם כבר גדולים), ברכב על הבעל ההצלחה ועל ההורים, אחר כך אני קוראת את שיר השירים ואת הברכות שלפני הקידוש אשת חיל מלאכי השרת וכל מה שנלווה אליו עד הקידוש ומקדשת בעצמי כי בעלי לא מוכן. אוכלים ארוחת ערב.ואני מברכת ברכת המזון.כל התפילות לוקחות לי כ-שעה וחצי עד שעתיים זה קבלת השבת שלי. האם זה ר?
תשובה: : ח אומרים ולוואי יתפלל אדם כל היום כולו. אולם רק לוואי בפועל אפילו אדם שכל זמנו בידו לא יכול להתפלל תפילה איכותית במשך שעות רבות. רק יחידי סגולה מסוגלים להתפלל תפילה ארוכה מתוך ריכוז ועוצמה. אני לא מכיר אותך אולם באופן כללי יש להעדיף מעט עם עוצמה וכוונה מאשר תפילה ארוכה שאין בה אותה עוצמה. אם כן תקפידי בעיקר על האיכות ולא על הכמות. מעבר לכך אישה לא מוחייבת בתפילת ערבית. לפי חלק אחר בפוסקים היא גם לא מחוייבת בשחרית ומנחה. זאת משום שעל האישה לדאוג למשפחתה ומדאגה זו היא יכולה להתבשם ולהתקרב אל הקודש. בעידן שלנו לפעמים אין סתירה בין עבודות הביתיות לצורך להתפלל ולהתרומם רוחנית. באם בעלך או שאר בני משפחתך סובלים מאריכות התפילה את צריכה להשתדל להביא אותם להסכמה. הכיוון הוא שתפלתך לא צריכה להפריע למהלך החיים הנורמאלי של המשפחה. תתפללי על כל עם ישראל וגם עלי ובעזרת ה' תפילותיך יפעלו את פעולתם.
שאלה: שירה בין עולה לעולה טורח ציבור או עונג שבת: בבית הכנסת שבשכונתי חלק מהמתפללים שרים שירי קודש אחרי כל עליה לתורה בשבת - עבורם זה עונג שבת. לחלק מהמתפללים זה מפריע ומהווה טורח ציבור עבורם, מה גם שהשירה מפריעה להקשיב למי שברך או לאזכרה שעושים אחרי העליה. כיצד יש לפסוק במחלוקת זו?
תשובה: אם זה מפריע, שהגבאים יבקשו מהציבור השר, שלא ישירו. אין טעם להנהיג הנהגות חדשות שמפריעות לאנשים אחרים.
שאלה: מה ההגדרה של "כלל ישראל"? : א. אנו רגילים להגיד (וכן שמעתי מפי הרב) שא"י דוחה פיקו"נ של הפרט אך לא של הכלל. רציתי לשאול על כך- א"כ מהו ההגדרה של הכלל? 600,000, 22,000 ("אין השכינה שורה וכו ") או מספר אחר? או שבכלל לא שייך לדבר על המושג "כלל" במספרים משום שהוא איננו אוסף של פרטים אלא ישות בפני עצמו? ב. עוד שאלה בנושא זה - האם צריך או מותר והיא מידת חסידות, שהיחיד יסכן ימסור את נפשו ע"מ לשחרר חלק מא"י? ג. עפ"י הכלל הנ"ל (פרט מוסר נפשו למען א"י) מדוע הרבנים (ובתוכם אפילו הרב כהנא) עפ"י מה שידוע לי ניסו לגרום לרב יהודה ריכטר ולחבריו לחזור בהם מאיום ההתאבדות באם תוחזר חבל ימית? הרי מה ההבדל בין האיום שלהם לבין שביתת רעב ללא הגבלת זמן שראיתי שאפילו רב שהוא נגד סירוב פקודה התיר? או שבכלל גם זה אסור?
תשובה: א. חיוב מלחמה הוא על הציבור ולא על הפרט. לכן, אם בא האויב ואומר שיסגירו לידיו חבל ארץ מסוים אחרת הוא ילחם בנו, יש חיוב על הציבור לצאת למלחמה. אין הדבר נבחן בכמות האנשים, אלא במה שהם מייצגים. אם הם מייצגים את עם-ישראל, הם נחשבים ככלל, ואם הם מייצגים את עצמם, הם נחשבים כפרט. ב. אני חושב שמותר ליחיד לסכן עצמו, מפני שהוא עושה למען כלל ישראל. ג. הרבנים חשבו שזה לא יעזור ולא יועיל כלום, ואז התאבדות ללא מטרה וללא תכלית-אסורה. כאשר ירושלים היתה במצור בימי בית שני, רבן יוחנן בן-זכאי אמר שצריך להכנע לרומאים. הוא הבין שהמלחמה אבודה, והמשכה יוביל להרג רב בחינם. מצב כזה הוא התאבדות ואסור על-פי התורה.
שאלה: נאמנות בכשרות: במקום עבודתי, עובר אדם ומוכר סנדווצ'ים. הוא חובש כיפה (ואני מאמין שהוא אכן דתי, ילדיו גם מסתובבים עם כיפה), וטוען שהסנדוויצים כשרים. אין לו תעודת כשרות כיוון שלא מדובר בעסק אלא במשהו פרטי וקטן, האם ניתן לסמוך עליו?
תשובה: אם אינך מכיר אותו באופן אישי, אי-אפשר לסמוך עליו. יכול להיות שאינו בקיא בכל פרטי הדינים וכדומה, וזו הסיבה שהרבנות ממנה משגיח לכל עסק.
שאלה: כניסת שבת: בני שבר את ידו ביום שישי אחר הצהריים לקחתי אותו למרכז רפואי לצורך גיבוס. לא יכולנו לחזור הביתה לפני כניסת השבת באזור ת"א. סמכתי על שיטת רבינו תם (חד פעמי ובשעת הדחק) שכניסת השבת מאוחרת יותר והגעתי לבית ברכב לפני כניסת השבת לפי רבינו תם. האם נהגתי נכון?
תשובה: לדעתי לא נהגת נכון, מפני שהיית צריך להשאר בבית-החולים אפילו תמורת ת היום יש בכל בתי החולים סידורים לאלו שחייבים להשאר מסיבות שונות. הזמן בו נסעת הוא ספק איסור תורה. אולם אם הנהג היה גוי, והוא עושה את כל הפעולות האסורות, אפשר היה להקל.
שאלה: לא לעצור באדום בשבת?: בעניין נסיעה ליולדת ברמזור אדום בשבת, בשביל לא לבלום ולהתניע מחדש את הרכב. האם כאשר ברור שאין רכב אחר בצומת, צריך להמשיך בנסיעה, או לבלום על מנת שלא לגרום לכך שבפעם אחרת יכנס לצומת כאשר אינה פנויה ויגרום לתאונות דרכים?
תשובה: נראה לי שמותר להמשיך בלי לבלום, על-מנת שלא יצטרך אחר-כך ללחוץ שוב על דוושת הדלק. ואם משטרה תעצור אותך, תסביר להם שיש יולדת באוטו, והנסיעה היא פיקוח-נפש. הרמזור הוא כתמרור עצור.
שאלה: פימו -לכתחילה: ראיתי שהרב כתב שלא צריך להכשיר תנור אחרי שימוש בפימו. מלכתחילה האם מותר לאפות פימו בתנור ביתי?
תשובה: לדעתי הדבר מותר לכתחילה, מפני שזה לא ראוי לאכילה כלל. אם רוצים אפשר אחר-כך להכשיר את התנור על החום הכי גבוה.
שאלה: איסור שינה במיטה של נפטר : בעלי נפטר בבית אבל לא במיטתנו. ונאמר לי ע"י שכני שבמשך שנה אסור לי לישון בצד שלו במיטה. רציתי לדעת האם עלי לנהוג כך?
תשובה: זו אמונה תפלה ללא כל ביסוס בהלכה.
שאלה: כתיבה בשבת בשעת הצורך: בהרבה בתי חולים בארץ דורשים מהיולדת לחתום על הסכמתה לקחת אפידורל אפילו בשבת. יש בית חולים שבו אפשר לחתום בשבת ע"י טביעת אצבע בדיו. האם עדיף לחתום בצורה כזו או ע"י עט שבת המאושר ע"י מכון צומת(שנמחק לאחר כמה ימים)? מדוע?
תשובה: עט שבת עדיף כי כתב זמני אסור רק מדרבנן בהעדר עט כזאת יש לחתום בשמאל. עיין ספרי באהלה של תורה ח"ב סי' נ. אולם החכמה עיניה בראשה והיא חותמת על על המסמכים הנחוצים זמן רב לפני הלידה ביום חול.
שאלה: בית מזוזה מעוטר: האם ראוי להשתמש בבתי מזוזה מעוטרים שמצויים היום כגון מבחנה בתוך בית אבן או עץ מצויר? האם יש בעיה הלכתית בבתי מזוזה מצוירים (כגון לחדר ילדים)?
תשובה: אין בעיה בכך, אלא להיפך הידור (זה אלי ואנוהו). הרב אברהם פרל.
שאלה: שאלות בנושא פנים אל פנים -די דחוף : אנחנו פותחים בחיפה "פנים אל פנים " ואני (בן 15) ראש הסניף. מ"תוקף תפקדי" אני נפגש עם החבר ה הפעילים (לפחות חצי מהפעילים בנות) ולפעמים אני נפגש עם "הגרעין הקשה " (2 בנות ובן ) א. האם יהיה אסור לי לצחוק או לסמן (לא למשהו אלא לכולם ) באחת מהפגישות(עם כולם או עם חלק) ב.האם יהיה עלי להזהר לא לפטפט?(גם אם כולם ) ג. האם מותר לי לשאול שאלות מישהי (שלא כולם קשורים לנושא)? ד. האם יש להקפיד שילכו בנים ובנות יחד (כדי להנצל מייחוד )אם כן, איך?
תשובה: ייחוד הוא מקום סגור שאף אחד לא יכול להיכנס אליו. סתם שיחה בין גבר לאישה במקום פתוח אינה יחוד, אם כי יש כאן בעיה אחרת של קלות ראש וקירוב דעת בין איש לאישה אך שיחה ענינית אין בה מהדברים הנ"ל ואינה אסורה.
שאלה: דבר תורה במקום פנים חדשות בסעודה שלישית: בשו"ע סעיף ס"ב הלכה ח מביא הרמ"א שישנה אפשרות שבשבע ברכות בסעודה שלישית ניתן לומר דבר תורה כתחליף ל"פנים חדשות". כנראה מפני שרגילים לדרוש (הערוך השולחן מביא ראיה מהפסוק "פיקודי ה ישרים משמחי לב"). חיפשתי מקור המסביר מדוע דבר תורה יכול לשמש כתחליף לפנים חדשות בסעודה שלישית ולא מצאתי מעבר לכך, אודה לרב אם יוכל להרחיב בעניין (גם ע"מ לשמש כבסיס לדבר תורה מעבר להבנת העניין). ובנוסף,אם אין דרשה בסעודה שלישית או לחלופין יש דרשה ביום חול האם צריך פנים חדשות?
תשובה: ענין "פנים חדשות" הוא ריבוי שמחה, שמרבים בשמחה ובאוכל בשבילו. שבת נחשבת בעצמה ל"פנים חדשות", מפני שהיא מרבה שמחה. בסעודה שלישית בלבד, אם אין פנים חדשות, מצטרף השילוב של שבת עם דברי תורה, שהם יחד יוצרים ריבוי שמחה בסעודה זו.
שאלה: היתר עיסקה: עשיתי ביטוח למכונית. האם הייתי צריך לעשות היתר עיסקה? הת עבור הביטוח מבוצע בכרטיס אשראי.
תשובה: יש להניח שלחברות הביטוח בארץ וכן לחברות האשראי יש היתר עיסקא, וממילא אין צריך שתעשה, אבל בכל מקרה זה דבר שניתן לבירור בחברה. הרב חיים כץ.
שאלה: קייטנת "קו-לחיים" בתקופת ההינתקות: השנה כמידי שנה מתקיימת קיטנת "קו לחיים". השנה תאריך הקיטנה יוצא בתאריך של ההתנתקות- לא עלינו. ברצוני לדעת האם ללכת לגוש קטיף באותם ימים או ללכת עם החניכה שלי לקיטנה?
תשובה: אם היו שואלים קודם, הייתי אומר שלא יקבעו את הקיטנה לתאריכים אלו. אבל אחר שכבר קבעו כך, תלכי לקיטנה זו, והעוסק במצוה פטור מן המצוה. וכך שנינו בפירוש במסכת סוכה: "חולים ומשמשיהם פטורים מן הסוכה".
שאלה: קריאת ההפטרה: האם מותר שהעולה למפטיר רק יברך את ברכות ההפטרה ואדם אחר יקרא בשבילו (כיון שאינו יודע לקרוא)?
תשובה: לכתחילה ראוי שהמברך יקרא, אבל כשאי-אפשר יכול אחד לברך והשני לקרוא.
שאלה: תאריך לועזי על המצבה: האם מותר לרשום על המצבה בכתב לועזית (שם, תאריכים וכו )? האם לכתחילה כדאי להמנע מזה או לא? האם זה תלוי במנהג המקום?
תשובה: מותר לרשום פרטים בלועזית, אבל אין לרשום תאריך לועזי על המצבה. ומוזכר בהלכה שכתיבת תאריך לועזי על המצבה מזכירה בשמים את עוונותיו של הנפטר.
שאלה: מחיצה בחתונה: אני מארגן עוד חדשיים חתונה, רציתי לדעת אם לפי ההלכה עלי לארגן מחיצה בסעודה בין בחברים בין בקרובים בין במשפחה.
תשובה: ראוי להפריד בין גברים לנשים בחתונה בפרט בימינו שנשים אינן לבושות כהלכה. אולם אם יש בעיה של עימות בין המחותנים בנושא זה. יש להפריד לפחות בזמן הריקודים.
שאלה: צמיד כתום לבנים: האים מותר לגבר לשים צמיד כתום (הזדהות עם גוש קטיף) ואין איסור "לא ילבש"?
תשובה: מותר. זהו לא לבוש נשי.
שאלה: לחלוק הלכתית על אבא?: אבא שמציג בפני בנו את דעתו של האב התורנית השוללת חסימת כבישים עם כוונה להעצר. האם הבן רשאי לחלוק על אביו מבחינה תורנית גם באופן מעשי? כמו כן האם הבן רשאי לאמץ דעה תורנית שחולקת על דעת אביו גם ללא יכולת הבן להכריע בין הדעות החולקות?
תשובה: אם הבן סובר כפי דעות הפוסקים שזו מצוה, או שרבותיו סוברים שזו מצוה, מותר לו לא לשמוע בקול אביו. אבל אם זה יגרום צער רב לאביו, שלא ישתתף.
שאלה: התנדבות במד"א: השאלה שלי מחולקת ל-2: החלק הראשון הוא בבת שלא התחילה ללמוד ולהתנדב במד"א. החלק השני הוא בבת שהתחילה ללמוד ולהתנדב במד"א. כפי שידוע, העבודה במד"א היא עבודת קודש. אנשים מכספם לומדים עזרה ראשונה ומזמנם נותנים ומשקיעים בלהציל נפשות מעמ"י. חברתי שמתנדבת במד"א כבר כמעט כשנה מרגישה מאוד מסופקת, היא מרגישה שהיא תורמת שם המון. ואין ספק שהיא באמת עושה חיל. אך בזמן האחרון אמא שלה מתחילה להתנגד להתנדבות שלה במד"א מפני שכמה רבנים ורב מקובל אמרו לה שזה לא מכובד לבת ישראל מפני שבזמן ההמתנה לאירוע לא עלינו, כל המתנדבים יושבים בחדר ההמתנה ויש שם גם בנים וגם בנות, וההתערבות הזאת בין המינים היא דבר חמור ויש להתרחק ממנו. הרב המקובל הוסיף ואמר שלא תמשיך במד"א כי זה יפגע לה בזיווג. והיא סיפרה לי שכבר אחד הבחורים אמר לה :"חבל אם לא היית במד"א הייתי יוצא איתך.". אני מאוד רוצה ללמוד עזרה ראשונה ולהתנדב במד"א, אני חושבת שזה מאוד חשוב, ואני לא חושבת כמו כל הסטיגמות שיוצאות על מד"א- שזה אנשים מפוקפקים, חסרי השכלה, שכל היום יושבים ולא עושים כלום. אני יודעת בבירור שאלו אנשי חסד, שעושים חיל, אנשים באמת טובים! אני לא יודעת אם להתחיל ללמוד? האם זה מותר לי?האם אותה בת צריכה להמשיך במד"א? האם באמת זה מפחית מערכה? ואם כן- האם זה לא אבסורט? הרי בת הולכת ונותנת מעצמה!מצילה נפשות! נותנת חיים חזרה לאנשים פצועים- האם זה לא אמור להעלות בערכה?!
תשובה: אכן יש מקום להתלבט בשאלה זו. מצד אחד יש בהתנדבות זו מצוה של חסד, מאידך יש מקום לחשוש שמא המפגש עם בנים בכל מיני דרגות מבחינה דתית, יכול בלי שמתכוונים לכך להביא לקשר שיכול לפגום מבחינה דתית. על כן מוטב להתנדב במקום שאין בו כל סיכון. ורק מי שיודעת בעצמה שהיא חזקה מאד ולא תושפע מהסביבה החברתית במד"א יכולה להרשות לעצמה להתנדב למד"א. כדאי להתיעץ עם בעלי נסיון שאפשר לסמוך על עצתם ועל פי זה להחליט.
שאלה: דיני יחוד: 1)האם אין בעיה שאדם שנמצא עם אמו בבית נעול יהיה אפילו עם עוד הרבה נשים? 2)מה הכוונה לגבי ההיתר להתייחד עם אשה שבעלה בעיר? האם כאשר היא ועוד אדם נמצאים בבית נעול או במשרד נעול אין בזה יחוד? והאם יש הבדל בין ביתה ששם בעלה יש לו מפתח ויכול לפתוח את הדלת לעומת משרד שאין לבעלה מפתח ולא יכול להכנס שהדלת נעולה? 3)אדם שנמצא עם בת דודתו בביתה ואין שם עוד אנשים, והדלת של הבית לא נעולה אלא סגורה, אבל מאוד לא סביר שמישהו יפתח סתם ככה את הדלת מהשכנים בבניין, האם זה מותר במצבים מסויימים ואפשר להקל בזה?
תשובה: 1. היות ויש אישה שמותר לו להתייחד איתה, מופקע דין ייחוד משאר הנשים. 2.ההיתר הוא כאשר הבעל יכול להופיע בכל רגע ולהכנס. 3. ישאירו את הדלת במצב בו יכול מישהו להכנס מבחוץ, ולא ישהה עמה באותו חדר.
שאלה: שאילה ב אישה: 1)האם מותר לאשה למסור ד"ש לבעלה של חברתה? 2)האם כאשר אני מדבר עם חבר מותר לומר לו "התקשרתי אליך ואשתך ענתה לי ולא היית בבית" או שצריך לומר "התקשרתי והגברת ענתה לי ולא היית בבית". אמרו לי שצריך להגיד "הגברת" ולא "אשתך", האם זה להלכה? 3)האם מותר לגבר להגיד לחברו "תמסור ד"ש לכל המשפחה שלך" ועקב זה הוא ימסור לילדיו וגם לאשתו?
תשובה: 1. אין לאשה לשלוח דרישת לבעלה של חברתה, אפילו על-ידי חברתה. 2. אין דין כזה בהלכה, אולי זה מנהג. 3. מותר לשלוח דרישת לכל המשפחה.
שאלה: צפיה בטלויזיה שלא משלמים עליה אגרה: האם לאדם שחי בבית בו לא משלמים אגרת טלויזיה מותר להשתמש בטלויזיה למרות אי הת? אותו האדם איננו בעל הבית.
תשובה: אם הטלויזיה כבר פתוחה, מותר לו להתבונן בה, רק שלא יפתח אותה בעצמו. וזה מדין גזל, אבל ודאי שיש בעיה לצפות בטלויזיה מצד חוסר התוכן ושאר איסורי תורה שבה.
שאלה: מלאכה בער"ש: "ערב שבת מנחה קטנה, אסור לעשות מלאכת קבע". מה נחשב מלאכת קבע?
תשובה: כל מלאכה שהאדם מתפרנס ממנה, נחשבת מלאכת קבע ואסורה.
שאלה: מי הרג את "אותו האיש": קראתי לאחרונה את ספרו של השופט חיים כהן, "משפטו ומותו של אותו האיש". בספר מנתח המחבר את המשפט מהיבטים משפטיים, ובין השאר, על סמך ניתוח מקורות ח ועוד, הוא מגיע למסקנה שלא הסנהדרין שלנו הוציאה אותו להורג, אלא פונטיוס פילאטוס, ולא רק זאת, אלא הסנהדרין והכהן הגדול ניסו להציל אותו ממות ע"י ניסיון לשכנעו לחזור בו מדבריו. האם הרב קרא את הספר? מה דעת הרב?
תשובה: לא קראתי את הספר אולם הדבר ידוע מזמן שלא ייתכן שאנחנו צלבנו אותו. אין עונש כזה בתורה. כמ"כ הסנהדרין לא דנה דיני נפשות 40 שנה לפני החורבן דהיינו בשנת 30 למנינם בעוד שאותו האיש נצלב ב33 לפי מסורתם. בגמ' סנהדרין אומנם מסופר על איש בשם דומה שהוצא להורג ע"י הסנהדרין אך מעניין שדווקא הצנזורה מחקה את הקטע. הדברים אפוא עמומים וסתומים ואיש לא יודע מה ארע באמת.
שאלה: נטילת ידים בכניסה סתמית לשירותים: האם כניסה לאמבטיה שיש בה שירותים מחייבת נטילת ידיים בעת היציאה משום רוח רעה? בבית מלון בו אין כיור בחדר מלבד הכיור בחדר האמבטיה המשמש גם כשירותים האם ניתן לנטול ידים ולברך בחוץ?
תשובה: בהלכה מוזכר שהיוצא מבית-הכסא צריך ליטול ידיו. אבל החזון-איש הסתפק האם בית-הכסא שלנו דינו כדין בית הכסא שבזמן הגמרא. לכן למעשה, הנכנס לבית-הכסא רק בשביל להוציא משם משהו, לא יטול ידיו.
שאלה: האם ללכת למלווה מלכה במעשיהו?: כידוע לי הרב כנגד חסימות כבישים וכך גם אני, השאלה שלי היא האם זה ר שאני אבוא במוצאי שבת למלווה מלכה ליד כלא מעשיהו לחיזוק העצורים (שרובם שם עצורים על חסימת כבישים ואני נגד חסימות כבישים), האם זה נכון לבוא לחזק אותם או שמא זה כאילו מחזק את חסימות הכבישים שהם עשו?
תשובה: מי שיכול לבקר את העצורים ועם זאת להעביר גם מסר שהוא מתנגד למעשה יכול לעשות זאת כי אע"פ שהמעשה לא היה ראוי מאידך גם התיחסות מערכת המשפט והמשטרה לנערים שמחו על עניין אידיאלוגי אינה ראויה. היא מפלה לרעה נערים אלו לעומת חוסמי עורקים חמורים יותר כגון פועלי נמלים ושובתים אחרים העושים זאת עבור בצע כסף. אך אני משער שבהשתתפותך בארוע לא תוכל להעביר גם את המסר האמור לכן עליך לשקול בכובד ראש אם להשתתף בו.
שאלה: ציפורן לבשמים בהבדלה, עלייה לתורה: לצורך בשמים להבדלה קניתי ציפורן חדש כי התפוגג הריח של הציפורן הישן. האם יש איסור לזרוק לפח האשפה את הציפורן הישן, או אחרת, מהי הדרך הפשוטה והראויה להיפטר מהם?
תשובה: תשמיש מצוה מותר להשליך לאשפה אך משום הכבוד ראוי לעוטפו.
שאלה: קדיש לאחר שלושים שנה: קרוב משפחה נפטר לפני כ-30 שנה. בצוואתו מינה איש מסויים לבצע צוואתו, ובין היתר, לדאוג לקיום אזכרות ואמירת קדיש ביום השנה של מותו גם בבית העלמין. האזכרות ואמירת הקדיש לא בוצעו. 1. האם הופר כאן כלל הלכה מעולם התורה ומהו? 2. האם ניתן להתחיל כעת, לאחר 30 שנה, בקיום אזכרה ואמירת קדיש מדי שנה?
תשובה: אם הוא השאיר עזבון למטרה זו, הרי שהם השתמשו בעזבון למטרה אחרת, ויש בזה בעיה. אבל אם לא השאיר עזבון, אזי סתם לא קיימו צוואת המת, ואפשר כיום להתחיל לומר קדיש ואזכרות ביום השנה.